RS คาดผลงานไตรมาส 1/62 โตต่อเนื่องแนะซื้อเป้าหมาย 25 บาท
RS คาดผลงานไตรมาส 1/62 โตต่อเนื่องแนะซื้อเป้าหมาย 25 บาท
1 มี.ค. 2562

บล.เคจีไอ ระบุในบทวิเคราะห์วันนี้(1มี.ค.)ว่า บริษัท อาร์เอส จำกัด (มหาชน) หรือ RS  (เป้าพื้นฐาน 25 บาท) 1) ประเมินแนวรับ 17.8 บาท และ 17.6 บาท ตามลำดับ / แนวต้าน 19 บาท (Stop loss 16.7 บาท) 2) ฝ่ายวิจัยฯปรับประมาณการกำไรปี 2562 ขึ้น +22% เป็น 772 ล้านบาท จากประเด็นการจับมือกับทางช่องไทยรัฐทีวี เพื่อขายสินค้าความงามและสุขภาพ
โดยคาดรายได้จะเพิ่มขึ้นจากช่องทางขายใหม่นี้ราว 400 ล้านบาท (จากเดิมคาดรายได้จากการขายสินค้าความงามและสุขภาพ 2.7 พันล้านบาท) ซึ่ง RS* จะจ่ายเป็นส่วนแบ่งรายได้ทำให้สามารถบริหารอัตรากำไรให้คงที่ได้ 3) คาดผลการดำเนินงานไตรมาส 1/62 จะเติบโตต่อเนื่องจากไตรมาส4/61 โดยจะเริ่มการขายสินค้าผ่านช่องทางไทยรัฐทีวีเดือน มี.ค.นี้